open-index/open-wikipedia-markdown huggingface dataset:
Kvalvika (Bodø)

**Kvalvika** er et strøk i bydel Rønvik og er det nordligste strøket i byen Bodø. Det er beregnet at det bor ca. 150–200 i strøket, og en bratt bergkam skiller strøket fra strøkene Nedre Rønvik og Burøya. Spesielt med Kvalvika er at strøket har den eneste gjenværende stranden i Rønvika, og er bydelens lokale badested.

## Referanser
Gye av Baekje

**Gye av Baekje** (født ?, død 346) var 12. konge i det koreanske kongedømmet Baekje. Han var eldste sønn av den tiende kongen, Bunseo, som ble drept. Samguk Sagi viser at Biryu (yngere bror av den sjuende kongen, Saban) ble konge på grunn av Gyes unge alder. Gye ble konge ved Biryus død, og det er sagt at han var både modig og dyktig i både bueskyting og til hest.

Hans regjeringstid indikerer en intern maktkamp mellom to grener i Baekjes kongefamilie, den som nedstammet fra den femte kongen, Chogo og den som nedstammet fra den åttende kongen, Goi, hvorfra Gye kom. Kongelinja Goi ender med Gyes to år som konge. Han ble etterfulgt av Biryus sønn Geunchogo.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Biryu av Baekje

**Biryu av Baekje** (født ?, død 344) var 11. konge i det koreanske kongedømmet Baekje. Ifølge *[[Samguk Sagi]]* var han andre sønn av den sjette kongen, Gusu og yngere bror av den sjuende kong Saban. Ettersom dette ville gjøre han minst 110 år ved kongetidens utløp, antar moderne historikere at Biryu var barn eller barnebarn av Sabans yngere bror.

Biryus forgjenger, kong Bunseo, ble drept av en kinesisk agent sendt ut fra Lelang-kommanderiet. Biryu ble tronet til konge fordi Bunseos egne sønner ble ansett som for unge til oppgaven. Dette har trolig også sammenheng med en intern maktkamp i Baekjehoffet mellom to grener av kongefamilien, den ene nedstammet fra den femte kongen, Chogo, den andre fra den åttende kongen, Goi.

I 312 utnevnte han Hae Gu som militær leder. I 327 slo han ned et opprør startet av hans stebror U Bok. I 337 mottok han en delegasjon fra nabokongedømmet øst på Koreahalvøya, Silla.

Japanske historikere mistenker at Biryu som Saban, var forfedre til enkelte aristokratiske klaner i Yamatoperioden i Japan.  Kilder som viser avstamningen er mistet, ødelagt eller finnes ikke.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Emblas hemlighet

***Emblas hemlighet*** er en svensk eventyrserie for barn og unge som gikk på SVT i 2006, da den gikk på Sommarlovsmorgon-programmet *[[Hej hej sommar]]*.

## Handling
Søskene Minda (17) og Viktor (15) har sluttet skolen og deres sommerferie starter. Minda skal reise til Brighton og studere engelsk og Viktor skal reise til et feriekoloni for unge forskere, men denne sommeren blir reisene deres avlyst på grunn av at foreldrene blir kidnappet. Minda og Viktor blir tvunget til å bo hos sin tante, Marit, på hennes båt, *Embla*.

Marit leter etter en skatt; Mjølner (Tors hammer). Kidnapperne, en gruppe ved navn "*Dirty Herrings*", leter også etter hammeren. Minda, Viktor og Marit arbeider sammen for å finne foreldrene og hammeren. I en dagbok, som blir funnet i en kiste på havbunnen, har "*skeppsgossen*" ("skipsgutten") skrevet at han skrev 3 brev til de 3 brødene sine og dagboken og brevene kan hjelpe dem å finne hammeren.

## Medvirkende (utvalg)
*Ida Linnertorp - *Minda*
*Karl Linnertorp - *Viktor*
*Petra Brylander - *Marit*
*Isidor Torkar - *Jean-Claude*
*Robert Jelinek - *Roger, kidnapper, leder for "Dirty Herrings"*
*Hans-Christian Thulin - *Snoken, kidnapper*

## Referanser


## Eksterne lenker
* 
* DVD
Giannis Maniatis

**Giannis Maniatis** (gresk: Γιάννης Μανιάτης; født 12. oktober 1986) er en gresk fotballspiller som spiller for den tyrkiske fotballklubben Alanyaspor. Han spiller i forsvar, og er også en del av . Maniatis har spilt for flere andre klubber i sin karriere, blant annet Panionios fra Hellas. 

Han ble tatt ut til Fotball-EM 2012 i Polen og Ukraina.

## Referanser


## Eksterne lenker
*
Giorgos Tzavellas

**Giorgos Tzavellas** (gresk: Γιώργος Τζαβέλλας; født 26. november 1987) er en gresk fotballspiller som spiller for AEK Athen. Han er også en del av . 

Tzavellas har spilt for flere andre klubber i sin karriere, blant annet Panionios i Hellas og Eintracht Frankfurt i Tyskland samt Monaco i Frankrike. 

Han ble tatt ut til Fotball-EM 2012 i Polen og Ukraina.

## Referanser


## Eksterne lenker
* 
* 
*
Nikos Lyberopoulos

**Nikos Lyberopoulos** (gresk: Νίκος Λυμπερόπουλος; født 4. august 1975) er en gresk tidligere profesjonell fotballspiller som spilte for den greske fotballklubben AEK Athen. Han spilte midtbane eller angrep, og var også en del av . Lyberopoulos spilte for flere andre klubber i sin karriere, blant annet Panathinaikos og Eintracht Frankfurt. 

Han ble tatt ut til Fotball-EM 2012 i Polen og Ukraina.

## Eksterne lenker
*
Simha Flapan

**Simha Flapan** (1911–1987) var en israelsk historiker og politiker. Han tilhørte gruppen av såkalte Nye historikere som på 1980-tallet kritisk revurderte Israels moderne etableringshistorie.

Flapan var partisekretær for det sionistiske forente arbeiderpartiet (Mapam) og direktør for deres avdeling for arabiske forhold. Han var grunnlegger og sjefredaktør for tidsskriftet *[[New Outlook]]*. 

Flapan er mest kjent for å ha gitt ut boken *[[The Birth of Israel, Myths and Realities]]* (1987), utgitt samme år som han døde. Der utfordrer han syv myter omkring Israels tilblivelse. Blant disse er myten om at de palestinske flyktningene dro frivillig ut av Palestina i årene 1947–1948.
 
## Referanser
Kostas Mitroglou

**Konstantinos «Kostas» Mitroglou** (gresk: Κώστας Μήτρογλου; født 12. mars 1988) er en gresk fotballspiller som spiller for Aris Thessaloniki.

Han spiller i angrep, og er også en del av . Mitroglou har spilt for flere andre klubber i sin karriere, blant annet Borussia Mönchengladbach og Olympiakos. Han gikk til Fulham i januarvinduet i 2014 for 12 millioner pund.

Han ble tatt ut til Fotball-EM 2012 i Polen og Ukraina.

## Referanser


## Eksterne lenker
*
Giorgos Fotakis

**Giorgos Fotakis** (gresk: Γιώργος Φωτάκης; født 29. oktober 1981) er en gresk profesjonell fotballspiller som spiller for den greske fotballklubben PAOK. Han spiller midtbane, og er også en del av . Fotakis har spilt for flere andre klubber i sin karriere, blant annet Kilmarnock og Larissa. 

Han ble tatt ut til Fotball-EM 2012 i Polen og Ukraina.

## Eksterne lenker
*
Det sjubladete sverd

**Det sjubladete sverd**, eller **det syvbladete sverd**, er et 74,9 cm langt jernsverd med tre greiner stikkende ut fra hver bladside, opprinnelig laget i det koreanske kongedømmet Baekje. Sverdet er i dag en av Japans nasjonalskatter. Originalsverdet oppbevares i Isonokamihelligdommen i Nara i Japan og vises ikke fram. Flere kopier finnes og de vises fram i Japan og i Sør-Korea. En inskripsjon på bladet er en viktig kilde som viser forbindelsen mellom de østasiatiske nasjonene på denne tiden. Den var skjult av rust fram til den ble oppdaget i 1870-årene.

 

Sverdet ble gitt av kong Geunchogo til Yamatomonarken i 370-årene.

## Fotnoter

## Referanser


## Eksterne lenker
*
Ren Rong

**Ren Rong**, opprinnelig **Ren Wuyun** (kinesisk: 任武云, født i september 1917 i fylket Cangxi i byprefekturet Guangyuan i Sichuan i Kina, død 16. juni 2017 i  Wuhan), var en kinesisk kommunistisk generalmajor og politiker.

## Liv og virke
### Tidlig virke
Han ble medlem av Kinas kommunistiske parti i 1934 og besatte en rekke viktige militære poster i Folkets frigjøringshær under den kinesiske borgerkrig og annen sino-japanske krig. Under Koreakrigen var han kinesisk representant i kommisjonen som forhandlet fram en våpenhvile i konflikten.

### Ren Rong i Tibet
Fra og med begynnelsen av 1960-årene innehadde Ren en rekke viktige militære poster i Tibet og i 1964 ble han stedfortredende politisk kommissær i regionen.

Under kulturrevolusjonen ble han dratt inn i harde fraksjonsstrider i Tibet og han ble en av «Nyamdrel»-fraksjonens fremste representanter, noe som gav ham anledning til å bygge opp en sterk maktstilling i regionen. Etter avsettelsen av rivalen Zeng Yongya ble Ren utnevnt til ordfører for den autonome region Tibet i 1970 og året etter også til partisekretær i samme region.

Dermed ble han Tibets virkelige makthaver.

Ren Rong fortsatte da med den radikale kollektivisering og etablering av folkekommuner i Tibet, i en slik grad at de var utbredt til 90 prosent av alle kommunene der i 1974 (mot 34 % i 1964). Hans kritikere mente at når han dessuten  kraftig overrapporterte produksjon og annen fremgang, var det for å sikre sin egen maktposisjon. I virkeligheten var forholdene tvert i mot blitt så forverret ved utgangen av 1970 at myndighetene så grunn til å frykte opprør.

Det ble innført enkelte lettelser, og det ble også gitt subsidier fra sentralregjeringen - noe som strengt tatt ikke ville ha vært nødvendig dersom rapportene fra Ren Rong hadde vært korrekte. Økonomiske subsidier fortsatte i lang tid for å legge en demper på tibetanernes misnøye.

Etter Mao Zedongs død og arrestasjonen av Firerbanden i 1976 beholdt Ren sin stilling i Tibet. Ikke før i 1980 ble han erstattet av den mer reformvennlige Yin Fatang.

## Litteratur
* 

## Referanser
Fetial

En **fetial** (flertall: **fetialtes**) var prester i et av mange prestekollegier i Romerriket.  Ansvaret deres var blant annet å rådgi senatet om utenrikspolitiske spørsmål. I tillegg til dette var de ansvarlige for å starte en krig på ordentlig vis og var også ambassadører for Roma. Sjefsfetialen var **pater patrus** som fungerte som fetialenes talerør.

## Se også
*Romersk religion
Jonas Olsson (fotballspiller født 1983)

**Jonas Olsson** (født 10. mars 1983) er en svensk fotballspiller som fra 30. juni 2019 er klubbløs.

Han har tidligere spilt for sin lokale klubb Landskrona BoIS og nederlandske NEC Nijmegen. Han var også en del av Sveriges tropp under EM i fotball 2012.

## Klubbkarriere
Olsson begynte sin fotballkarriere hos Landskrona BoIS under ledelse av Jan Jönsson, hvor han som venstreback fikk sin førstelagsdebut i 2003 og spilte 56 seriekamper over to år. I 2005-sesongen ble han også utnevnt til lagkaptein.

### NEC Nijmegen
I juli 2005 skrev han under for den nederlandske klubben NEC Nijmegen med en overgangssum på EUR 750&nbsp;000. Han etablerte seg raskt hos NEC som midtstopper og tilpasset seg deretter den nederlandske mannsmarkeringen, og ble i tillegg mer målfarlig ettersom han scoret tre mål i 2007/2008-sesongen. Hans første seriekamp kom mot FC Utrecht den 14. august 2005 (0–0). Totalt spilte han 93 seriekamper og scoret 5 mål frem til 2008.

### West Bromwich Albion
Den 29. august 2008 ble Olsson solgt til den engelske klubben West Bromwich Albion FC for GBP 800&nbsp;000. Han fikk sin debut for WBA i kampen mot West Ham United FC den 13. september, og scoret sitt første mål for klubben borte mot Middlesbrough FC (1–0) samme år. Olsson signerte deretter en ny fireårskontrakt den 28. september 2009.

## Landslagskarriere
Olsson fikk sin landslagsdebut for  i en vennskapskamp mot . Olsson ble tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.

## Referanser


## Eksterne lenker
* 
*  WBA.co.uk – Spillerprofilen til Olsson hos West Bromwich Albion FC
*  Footballdatabase.eu – Player, Jonas Olsson – Spillerprofil
*  National-football-teams.com – Olsson, Jonas – Spillerprofil
Bled

**Bled** (tysk: *Veldes*) er en turistby ved Bledsjøen (på tysk *Veldeser See*, slovensk *Blejsko jezero*) i Gorenjska statistikkregion, nordvest i Slovenia, noen få kilometer sør for grensa til Østerrike og om lag 50 kilometer nordvest for hovedstaden Ljubljana. Byen Bled hadde i 2002 5.164 innbyggere, mens det administrative området hadde om lag 11.000 innbyggere.

Turismen startet for alvor i 1895 med de første badeanleggene. Tito bygde en residens her i perioden da Slovenia var en del av Jugoslavia.

## Mariakirka
Mariakirka ligger på en liten øy i Bledsjøen som turistene kan besøke ved å leie en robåt eller bli med på organiserte turer.

## Bledborgen
Bledborgen er plassert 139 meter over Bledsjøen på den nordlige siden av sjøen. Borgen ble bygd i middelalderen og ble ombygd etter jordskjelv i år 1511 og 1690. Den ble restaurert mellom 1951 og 1961. Nå er det museum og restaurant i Bledborgen.
## Bildegalleri

Fil:Bled und See 01092008 29.jpg|Bled ved Bledsjøen
Fil:Bled-CastleAndChurch01.JPG|Borgen og kirken i Bled
Fil:Blejski grad kulturni spomenik 01092008 00.jpg|Bledborgen
Fil:Tito-Bledsee.jpg|Titos residens
Fil:SloveeniaBled.jpg|Øya i Bledsjøen med Mariakirka



## Eksterne lenker

* Offisielt nettsted for Bled
Hermann Dörnemann

**Hermann Dörnemann** (født 27. mai 1893 i Altenessen, død 2. mars 2005 i Düsseldorf) var tysk krigsveteran fra 1. verdenskrig og Tysklands eldste person.

Dörnemann ble anerkjent av den tyske regjeringen som Tysklands eldste person i et halvt år, etter dødsfallet av 111 år gamle Lina Zimmer 28. august 2004, til sin død i Düsseldorf. Han var også svært sannsynlig den eldste levende veteran fra første verdenskrig som kjempet for sentralmaktene.

## Eksterne lenker
* http://www.recordholders.org/en/list/oldest.html
Drumlanrig Castle

**Drumlanrig Castle** ligger på Queensberry Estate i Dumfries and Galloway, Skottland. Det kategori A-listede slottet er hjemmet til Duke and Duchess of Buccleuch og Queensberry i Dumfriesshire. 

## Konstruksjon
Det «Rosa Palasset» av Drumlanrig, bygget av karakteristiske rosa sandstein, er et eksempel på sen 1600-talls renessansearkitektur. Første hertug av Queensberry, William Douglas, fikk slottet bygget på samme plassen som en gammel Douglas festning, med utsyn over Nith Valley. Slottet har 120 rom, 17 kanonstillinger og 4 tårn.

## Kunstsamling
På slottet er det utstilt deler av Buccleuch-kunstsamlingen som inkluderer Rembrandts «An Old Woman Reading», og Leonardo da Vincis «Madonna of the Yarnwinder» som ble stjålet i 2003 og returnert i 2007 etter å ha blitt funnet i Glasgow og mange andre malerier, tekstilkunst og kunstobjekter.

## Galleri

Image:Drumlanrig Castle, from, A series of picturesque views of seats of the noblemen and gentlemen of Great Britain and Ireland (1840).jpg|Drumlanrig Castle i 1880
Image:Drumlanrig plan.jpg|Plan. Bygningen strekker seg over 44 meter.
Image:Drumlanrig elevation.jpg|Fremsiden av slottet.
Image:Drumlanrig Castle Garden.jpg|Drumlanrig Castle og dens hager.
Image:Drumlanrig Castle.jpg|Inngangspartiet til Drumlanrig Castle.
File:DrumlaningCastle.jpg|Drumlanrig Castle.


## Referanser


## Eksterne lenker
*
Kostas Fortounis

**Kostas Fortounis** (gresk: Κώστας Φορτούνης; født 1992) er en gresk fotballspiller som fra den 30. juni 2024 er klubbløs. Han er også en del av . Fortounis har spilt for flere andre klubber i sin karriere, blant annet Trikala og Asteras Tripolis fra Hellas. 

Han ble tatt ut til Fotball-EM 2012 i Polen og Ukraina.

## Referanser


## Eksterne lenker
*
Giannis Fetfatzidis

**Giannis Fetfatzidis** (gresk: Γιάννης Φετφατζίδης; født 21. desember 1990) er en gresk fotballspiller som spiller for den kypriotiske fotballklubben APOEL. Han spiller midtbane, og er også en del av .

Han ble tatt ut til Fotball-EM 2012 i Polen og Ukraina.

## Referanser


## Eksterne lenker
*
Chimnyu av Baekje

**Chimnyu av Baekje** (født ?, død 385) var 15. konge i det koreanske kongedømmet Baekje. Han var eldste sønn av forgjengeren Geungusu og Lady Ai.

I 384 kom den indiske buddhistmunken Marananta til Baekje fra Østlige Jin. Kong Chimnyu ønsket han velkommen til palasset og kort tid etter ble han den første Baekjekongen som anerkjente buddhismen. Han beordret byggingen av et buddhisttempel i hovedstaden Hansan i 285, og utnevnte ti personer til munker.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Mikael Antonsson

**Mikael Antonsson** (født 31. mai 1981 i Karlskrona) er en svensk tidligere fotballspiller. Han har tidligere spilt for IFK Göteborg, FK Austria Wien, Panathinaikos og FC København. Han var også en del av Sveriges tropp under EM i fotball 2012.

## Klubbkarriere
Antonsson begynte sin spillerkarriere hos den lokale klubben AIK Sillhövda tilbake i 1989. Han debuterte for klubben i 1995, og scoret åtte mål på 28 kamper frem til 1997.

### IFK Göteborg
Han meldte overgang til IFK Göteborg i 1997, hvor han først gikk gradene i ungdomssystemet før han fikk sin seriedebut i Allsvenskan i 2001.

### Austria Wien
Antonsson ble solgt til den østerrikske klubben FK Austria Wien sommeren 2004 med en overgangssum på €450 000. I Wien ble han skadeplaget og fikk spille få kamper i sine to år i klubben. Han rakk likevel å få med seg nok kamper til å bli to ganger cupmester i ÖFB-Cup i 2004/2005-sesongen og 2005/2006-sesongen, samt seriemester i Østerriksk Bundesliga i 2005/2006-sesongen.

### Panathinaikos
I januar 2006 ble Antonsson solgt til den greske klubben Panathinaikos, hvor han skrev under på en toårskontrakt. Der erfarte han problemer med å spille seg til en fast førstelagsplass, men fikk likevel syv seriekamper på én sesong.

### FC København
Sommeren 2007 signerte Antonsson en fireårskontrakt med den danske hovedstadsklubben FC København, som da var under ledelse av Ståle Solbakken. Han fikk tillit av Solbakken og etablerte seg raskt på førstelaget, hvor han også dannet seg et effektivt partnerskap med den islandske midtstopperen Sölvi Ottesen. I 2010/2011-sesongen imponerte han i oppgjøret mot sin gamle klubb Panathinaikos, og ble plukket ut til «rundens lag» i Mesterligaen 2010/2011 av fotballnettstedet Goal.com. Dette var også en av Antonssons bedre sesonger, ettersom han spilte 28 seriekamper, bidro til at klubben spilte seg frem til åttendedelsfinale i Mesterligaen og til slutt vant det danske seriemesterskapet.

### Bologna
I juli 2011 gikk Antonsson på en fri overgang til den italienske klubben Bologna FC 1909, hvor han skrev under på en toårskontrakt. Han spilte totalt 24 seriekamper i sin første sesong for klubben.

## Landslagskarriere
Antonsson fikk sin landslagsdebut for  i en vennskapskamp mot  den 22. januar 2004 (0–3). Han deltok samme år i Europamesterskapet for U-21, hvor han spilte to av Sveriges tre gruppekamper. Antonsson ble tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.

## Meritter
;Austria Wien
* Østerriksk Bundesliga (1): 2005/2006
* ÖFB-Cup (2): 2004/2005, 2005/2006

;FC København
* Superligaen (3): 2008/2009, 2009/2010, 2010/2011
* Landspokalturneringen (1): 2008/2009

## Referanser


## Eksterne lenker
* 
*  Footballdatabase.eu – Player, Mikael Antonsson – Spillerprofil
*  National-football-teams.com – Antonsson, Mikael – Spillerprofil
Jinsa av Baekje

**Jinsa av Baekje** (født ?, død 392) var 16. konge i det koreanske kongedømmet Baekje. Han var yngere bror av forgjengeren kong Chimnyu.

Ifølge *[[Samguk Sagi]]* ble han konge fordi tronarvingen, Asin var for ung. Ifølge den japanske *[[Nihonshoki]]* tok han trona med makt.

Han beordret flere angrep på Goguryeo som nå ekspanderte inn på Baekjes territorium fra nord. I 386 kommanderte han alle menn som levde i Cheongmongnyeong (dagens Kaesong) over 15 år å flytte nordover og vestover for å forsvare grensene. Han sendte den adelige Jin Gamo for å angripe Dogonfestningen i Goguryeo, noe han lyktes med. Men i 392 slo kong Gwanggaeto av Goguryeo tilbake og erobret det meste av Baekjes territorium nord for Hanelva. I oktober angrep styrker fra Goguryeo Gwanmislottet og truet Baekjes kongepalass.

Ifølge *Samguk Sagi* døde Jinsa under jakt ved et av sine palass i Guwon. Men *Nihonshoki* sier at han ble drept av Asin sine støttespillere.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Landbrugslotteriet

**Landbrugslotteriet** er et dansk lotteri som ble opprettet i 1907.

Lotteriet er en selveiende institusjon som er underlagt det danske Justitsministeriets kontroll. Størstedelen av overskuddet utdeles til Dansk Landbrug, herunder organisasjonens familieseksjon, mens en mindre andel går til Justitsministeriet og Fødevareministeriet. Sistnevnte anvender pengene blant annet til Landlegatet, som kan søkes til av initiativer som forbedrer landbefolkningens levevilkår.

Lotteriet består av 210&nbsp;000 nummere. Landbrugslotteriet utbetaler i likhet med Klasselotteriet en forholdsvis stor andel av innskuddene i gevinster; rundt 64 prosent. Gevinstene uttrekkes månedlig.

## Eksterne lenker
*
Geungusu av Baekje

**Geungusu av Baekje** (født 322, død 384) var 14. konge i det koreanske kongedømmet Baekje. Geungusu var eldste sønn av den 13. kongen, Geunchogo og far til de senere 15. kongen, Chimnyu og 16. kongen, Jinsa.

## Bakgrunn
I 369 ledet kronprins Geungusu Baekjehæren mot en invasjon fra Goguryeo og tok 5&nbsp;000 fanger. Han fortsatte til Pyongyang og Sugok-seong i 371 der han drepte Goguryeokongen Gogugwon i kamp.

Han fulgte ellers i sin fars politikk og allianse med Jin-klanen. Hans sjefsminister, Jin Godo var far til hans kone, dronning Ai.

## Konge
I Geungusus regjeringstid var forholdet mellom Baekje og Goguryeo fiendtlig og det ble ikke bedre. Geungusu erobret Pyongyang i 377 med 30&nbsp;000 soldater. Hadde han fortsatt inn i Goguryeo der det var uro etter Gogugwons død kunne de territorielle vinningene vært betydelig større.

Baekje fortsatte som en økonomisk og militær makt i regionen. Geungusu beholdt de vennskapelige relasjonene med Kina og Yamato-Japan. Han er nevnt i *[[Nihonshoki]]* for å ha sendt den boklærde Wang In til Japan med kopier av Konfucius' analekter og en kopi av den kinesiske boka Qianziwen som handler om kinesiske tegn. Noen koreanske kilder mener dette skjedde senere under kong Asin.

Geungusu opplevde flere værrelaterte hendelser. Etter en  omfattende tørke i 382 viste kongen sin kjærlighet til folket, da han delte ut de kongelige matlagrene.

Geungusu døde i 384 etter 10 år på trona. Han ble etterfulgt av sin eldste sønn, Chimnyu.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
José Holebas

**José Lloyd Cholevas** også kjent som **Iosif Kholevas** (gresk: Ιωσήφ Χολέβας; født 27. juni 1984) er en tyskfødt gresk fotballspiller som fra 31. desember 2021 er klubbløs. Han er også en del av . Holebas har spilt for flere andre klubber i sin karriere, blant annet 1860 München. 

Han ble tatt ut til Fotball-EM 2012 i Polen og Ukraina.

## Referanser


## Eksterne lenker
*
Klasselotteriet

**Det Danske Klasselotteri**, eller simpelthen **Klasselotteriet**, er et dansk lotteri som eies av staten. Omsetningen var i regnskapsåret 2010–2011 på 694 millioner danske kroner.

Lotteriet ble opprettet under navnet *Det Kongelige Kjøbenhavnske Klasselotteri* 29. juni 1753 etter kongelig forordning av Frederik&nbsp;V. Frem til 1771 ble det drevet av Det Kongelige Opfostringshus – siden har det vært eiet av staten. Klasselotteriet ble omdannet til et statlig aksjeselskap i 1992.

Klasselotteriet er den form for hasardspill i Danmark som utbetaler den største andel av innskuddene i gevinster; hele 65 prosent. I Klasselotteriet er sjansen for en milliongevinst 4,7 ganger så stor som i de store ukentlige danske spill.

Årlig er der to lotterier, begynnende i april og oktober. Hvert lotteri oppdeles i månedlige fornyelser og trekninger, også kalt klasser. Der er daglige trekninger fra den 15. til 19. hver måned. Hvert år uttrekkes 108 milliongevinster og mere enn 210&nbsp;000 mindre premier til en samlet premiesum på over 500 millioner kroner. Ultimo 2011 hadde lotteriet 440&nbsp;000 loddnummere. Man kan kjøpe «megalodd» samt 1/1-, 1/2-, 1/4- og 1/8-lodd. Størrelsen på loddet avgjør premiens størrelse, men har ingen innflytelse på sannsynligheten for at loddet blir uttrukket.

Salget av lodd foregikk tidligere primært gjennom lotteriets salgskontor i København og et nettverk av ca. 500 forhandlere (kalt *kollektører*) over hele landet, men siden 1993 har man kunnet spille via BetalingsService og siden 2000 via internettet. Det er her lotteriet i dag selger størstedelen av sine lodd. Kollektører ble tidligere valgt etter sosiale kriterier slik at salget kunne supplere en beskjeden inntekt. I dag velger Klasselotteriet ikke lengre nye kollektører og antallet er således fallende. Ultimo 2011 var der under 100 tilbake.

## Eksterne lenker
*
Nordisk nettverk for sportsmuseer

**Nordisk nettverk for sportsmuseer** er et samarbeidsnettverk for de største idrettsmuseene i Norden. Medlemmene er Norges Olympiske Museum på Lillehammer, Skimuseet i Oslo, Riksidrottsmuseet i Stockholm og Suomen Urheilumuseo (Finlands Idrettsmuseum) i Helsingfors. Stiftelsen Forum for Idræt, Historie og Samfund i Danmark er også medlem av nettverket. Initiativet til nettverket ble tatt i 2009 av Åge Dalby, direktør ved Norges Olympiske Museum.

## Kilder
*Norges Olympiske Museum: Nordisk nettverk for sportsmuseer (besøkt 6. juni 2012)
2012 KT42

**** er en asteroide oppdaget av Alex R. Gibbs ved Mt. Lemmon Survey (del av Catalina Sky Survey) med en 1,5-m reflector + CCD den 28. mai 2012. Asteroiden var nært Jorden 29. mai 2012, med en avstand på bare ~ km over  planetens overflate. Dette betyr at 2012 KT42 kom på innsiden av Clark Beltet av geosynkrone satellitter. Asteroiden var den 28. mai 2012 på 6.-plass når det gjelder nærgående himmellegemer av denne typen til Jorden. Det var ingen fare for noen kollisjon med Jorden.  vil passere omtrent 0,01 AU ( km) fra Venus 8. juli 2012.

Det er anslått at et nedslag ville tilsvar en eksplosjon i atmosfæren tilsvarende 11 kilotonn TNT, omtrent som Hiroshimas Little Boy. Asteroiden ville fordampet på samme måten som tilsvarende nedslag som skjer omtrent en gang i året. Et objekt med en sammenlignbar størrelse forårsaket Sutters Mill meteoritten i California 22. april 2012. Den ble fjernet fra Sentry risikotabell 30. mai 2012.

## Referanser




## Eksterne lenker
* 
* 2012 KT42 - Close Approach (Remanzacco observatorium i Italia)
* Images from Flyby  (spaceweather.com)
* MPEC 2012-K66 : 2012 KT42 (Minor Planet Center offentliggjøring av oppdagelsen)
* Planetary Defense Blog post on 2012 KT42
* Video: Tiny Asteroid 2012 KT42 Crossing The Sky (universetoday 29. mai 2012)
Pontus Wernbloom

**Pontus Anders Mikael Wernbloom** (født 25. juni 1986) er en svensk tidligere fotballspiller.

Han har tidligere spilt for IFK Göteborg og den nederlandske klubben AZ Alkmaar. Han var også en del av Sveriges tropp til EM i fotball 2012.

## Klubbkarriere
Wernbloom begynte sin spillerkarriere med ungdomsfotball hos Herrljunga SK i 1998, før han deretter meldte overgang til IK Kongahälla i 2001.

### IFK Göteborg
I 2004 dro han til den svenske storklubben , hvor han i det første året spilte på klubbens juniorlag før han i 2005 ble sendt opp på klubbens a-lag, som da var ledet av Arne Erlandsen. Der markerte han seg som en spiller med harde taklinger og fryktløs spillestil. Da Håkan Mild la opp som spiller etter 2005-sesongen fikk Wernbloom etablert seg på førstelaget, men i den påfølgende 2006-sesongen mistet han førstelagsplassen da Kjell Pettersson tok over som ny trener.

Sommeren 2007 solgte klubben Marcus Berg til , og som dermed gjorde at Wernbloom fikk prøve seg i rollen som angriper og offensiv midtbane, noe som resulterte i at klubben vant Allsvenskan. Den påfølgende sesongen ble til slutt kronet med finaleseier både i Svenska Cupen og Svenska Supercupen. I sitt opphold i klubben spilte han 94 seriekamper og scoret 26 seriemål.

### AZ Alkmaar
I april 2009 ble det klart at Wernbloom skulle spille for den nederlandske klubben  fra juni samme år. Han var med på å vinne den nederlandske supercupen Johan Cruijff Schaal i sin første sesong, og fikk sin debut i Europaligaen i 2010/2011-sesongen, hvor AZ tok imot hans gamle klubb IFK Göteborg i tredje kvalifiseringsrunde. Frem til januar 2012 fikk han 67 seriekamper og syv mål for klubben.

### CSKA Moskva
I midten av januar 2012 ble Wernbloom klar for den russiske hovedstadsklubben , hvor han skrev under på en kontrakt med varighet på fire og et halvt år. Hans første kamp for CSKA Moskva var mot den spanske storklubben Real Madrid CF under åttendedelsfinalen i Mesterligaen 2011/2012, hvor Wernbloom utlignet til 1–1, som også ble kampens sluttresultat.

## Internasjonal karrière
Wernbloom fikk sin landslagsdebut for  i en vennskapskamp mot  den 18. januar 2007 (1–2). Han deltok i Europamesterskapet for U-21 i 2009, Sveriges endte på en tredjeplass. Wernbloom ble tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.

Han ble tatt ut i s EM-tropp til EM i Frankrike 2016.

## Meritter
;IFK Göteborg
* Allsvenskan (1): 2007
* Svenska Cupen (1): 2008
* Svenska Supercupen (1): 2008

;AZ Alkmaar
* Johan Cruijff Schaal (1): 2009

## Referanser


## Eksterne lenker
* 
*  Footballdatabase.eu – Player, Pontus Wernbloom – Spillerprofil
*  National-football-teams.com – Pontus Wernbloom – Spillerprofil
Mysoria

***Mysoria*** er en slekt av sommerfugler som hører til familien smygere (Hesperiidae).

## Utseende
Middelsstore, mørke, metallskimrende smygere. Kroppen er svart med mer eller mindre tydelig metallglans, hodet og bakkroppsspissen er mer eller mindre skarpt røde, ofte er det også røde flekker på bakkroppen. Det kan også finnes en blå krage. Vingene er ensfarget mørkt metallisk blå, vingefrynsene langs ytterkanten skinnende hvite. På undersiden har bakvingen en gul ytterkant (slik at det er en gul og en hvit stripe ytterst).
Forkanten av bakvingen kan være gul eller skarpt rosa. Den forholdsvis slanke, sylindriske, hårete larven er svart med gule tverrbånd. Puppen er også sterkt hårete, som vanlig for Pyrrhopygini.

## Levevis
Larven lever på busker og trær i slekten *Casearia* (pilefamilien).

## Utbredelse
Artene er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *Mysoria* Watson, 1893 
***************** *[[Mysoria affinis]]* (Herrich-Schäffer, 1869)
***************** *[[Mysoria amra]]* (Hewitson, 1871)
***************** *[[Mysoria barcastus]]* (Sepp, 1851)

## Kilder
* Brower, A.V.Z. og Warren, A. (2007) *Mysoria* på *Tree of life* http://tolweb.org/Mysoria/
* Markku Savela's Lepidoptera and some other life forms: Sjekkliste over artene. Hentet 3.6. 2012.

## Eksterne lenker
* 
* Butterflies of America – *Mysoria* spp. http://www.butterfliesofamerica.com/t/Mysoria_a.htm
Asin av Baekje

**Asin av Baekje** (født 370, død 405) var 17. konge i det koreanske kongedømmet Baekje. Han var eldste sønn av Baekjes 15. konge, Chimnyu og kom til trona etter at Chimnyus bror, den 16. kongen, Jinsa døde. Ifølge Samguk Sagi døde Jinsa under jakt ved et av sine palass i Guwon. Men japanske Nihonshoki sier at han ble drept av Asin sine støttespillere.

## Kongegjerning

Asin erfarte raskt Goguryeos ekspansjonsplaner. Styrker under ledelse av kong Gwanggaeto drev stadig lenger inn i Baekje fra nord. Asin utnevnte sin onkel på morsiden, Jin Mu til general og beordret han til å angripe Goguryeo flere ganger tidlig på 390-tallet, men ble slått tilbake alle gangene. I 395 etter et mislykket Baekjeangrep, erobret Goguryeo området rundt dagens sørlige Seoul.

Asin forsøkte å styrke stillingen sin mot Goguryeo ved å sende sin sønn, Jeonji til det japanske Wa-kongedømmet som en myndling for å sementere alliansen i 397.  *[[Samguk Sagi]]* skriver at han konstruerte Ssanghyeonfestningen i 398 for å beskytte det gjenværende territorium nord for Hanelva. Under innrullering av nye mannskaper til hæren i 399 flyktet mange av bøndene til Silla. I 403 angrep han Silla. Historiske kilder viser ingen forbindelser med Kina under Asin.

Kong Asin døde i 405 og kunne da være vitne til at det en gang så mektige kongedømmet falt fra hverandre til fordel for den mektige naboen i nord, Goguryeo.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
*  (Asin wang) Doosan Encyclopedia
Zonia zonia

***Zonia zonia*** er en sommerfugl som hører til familien smygere (Hesperiidae).

## Utseende
En nokså stor smyger med temmelig lange og smale vinger. Kroppen er svart med skinnende lysgrønne striper, vingene er svarte med en hvit tverrstripe i forvingen og ellers med lysgrønne striper.

## Utbredelse
Arten er utbredt i Mellom- og Sør-Amerika, den er kjent fra Panama og Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *[[Zonia]]* Evans, 1951 
***************** *Zonia zonia* Evans, 1951 - underarter:
****************** *[[Zonia zonia zonia]]* Evans, 1951
****************** *[[Zonia zonia diabo]]* Mielke & Casagrande, 1998
****************** *[[Zonia zonia panamensis]]* Nicolay, 1975
## Kilder
* Brower, A.V.Z. (2007) *Zonia* på *Tree of life* http://tolweb.org/Zonia_zonia/
* Markku Savela's Lepidoptera and some other life forms: Sjekkliste over artene. Hentet 3.6. 2012.

## Eksterne lenker
* 
* Butterflies of America - *Zonia* sp. http://www.butterfliesofamerica.com/t/Zonia_a.htm
Nicolas Winding Refn

**Nicolas Winding Refn** (født 1970) er en dansk filmregissør, produsent og manusforfatter.

Winding Refn regisserte filmen *[[Drive (film)|Drive]]* (2011), og har også filmer som *[[Valhalla Rising]]* (2009) og *[[Bronson (film)|Bronson]]* (2008) bak seg. I tillegg har han skrevet og regissert den danske *[[Pusher (filmserie)|Pusher]]*–trilogien.

## Filmografi
* 2022–2023 *Copenhagen Cowboy*, serie på Netflix, regi
* 2016 – *The Neon Demon*, regi og manus
* 2014 – *My Life Directed by Nicolas Winding Refn* (dokumentar), medvirkende
* 2013 – *Jodorowsky's Dune* (dokumentar), medvirkende
* 2013 – *[[Only God Forgives]]*, regi og manus
* 2012 – *Pusher*, utøvende produsent
* 2012 – *[[Black's game]]*, utøvende produsent
* 2011 – *[[Drive (film)|Drive]]*, regi
* 2009 – *[[Valhalla Rising]]*, regi og manus
* 2009 – *[[Bronson (film)|Bronson]]*, regi og manus
* 2007 – ** (TV–film), regi
* 2005 – *[[Pusher 3]]*, regi og manus
* 2005 – *Kinamand*, skuespiller (legen)
* 2004 – *[[Pusher 2]]*, regi og manus
* 2003 – *[[Fear X]]*, regi og manus
* 2001 – *[[De utvalgte]]* (TV–serie), konsept
* 1999 – *[[Bleeder]]*, regi og manus
* 1996 – *[[Pusher (film)|Pusher]]*, regi og manus

## Noter



## Referanser

 


## Eksterne lenker
*
Magnus Roosmann

**Nils Magnus Roosmann** (født *Bjurström* 11. juni 1963 i Söder i Stockholm, oppvokst i Lessebo), er en svensk skuespiller. Han studerte ved Teaterhögskolan i Stockholm.

Roosmann har også lest inn lydbøker.

## Filmografi (utvalg)
* 1994 – *[[Tre kronor (TV-serie)]]*
* 1998 – *[[Beck – Monstret]]*
* 1999 – *[[Rederiet]]* (TV)
* 2000 – *[[Brottsvåg]]* (TV)
* 2000 – *[[Soldater i månsken]]* (TV)
* 2001 – *[[Kommissarie Winter]]* (TV)
* 2002 – *[[Olivia Twist]]* (TV)
* 2003 – *[[Utan dig]]*
* 2003 – *[[Ondskapen (film)|Ondskapen]]*
* 2003 – *[[Skenbart – en film om tåg]]*
* 2004 – *[[Fröken Sverige]]*
* 2009 – *[[Wallander &ndash; Cellisten]]*

## Referanser


## Eksterne lenker
*
Cyclopyge roscius

***Olafia roscius*** er en sommerfugl som hører til familien smygere (Hesperiidae). Arten er også kjent som *Cyclopyge roscius*, men slektsnavnet *Cyclopyge* viste seg å være brukt før på en slekt av trilobitter.

## Utseende
En middelsstor (vingespenn ca. 50 millimeter), mørkbrun smyger. Hodet, "skuldrene" og mesteparten av bakkroppen er røde. Forvingene har ofte et par halvt gjennomsiktige "vinduer", av og til også bakvingene.

## Utbredelse
Arten er utbredt i Sør-Amerika, der den i alle fall finnes i Brasil og Argentina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *[[Olafia]]* Nemésio, 2005 (=*[[Cyclopyge]]* Mielke, 2002)
***************** *[[Olafia roscius]]* (Hopffer, 1874) - underarter:
****************** *[[Olafia roscius roscius]]* (Hopffer, 1874)
****************** *[[Olafia roscius flavomaculata]]* (Bell, 1937)
****************** *[[Olafia roscius iphimedia]]* (Plötz, 1886)

## Kilder
* Brower, A.V.Z. (2007) *Cyclopyge* på *Tree of life* http://tolweb.org/Cyclopyge_roscius/
* Markku Savela's Lepidoptera and some other life forms: Sjekkliste over artene. Hentet 3.6. 2012.

## Eksterne lenker
* 
* Butterflies of America - *Olafia* sp. http://www.butterfliesofamerica.com/L/t/Olafia_a.htm
Ørje-drapet

**Marit Ødegaard** (76) ble mandag 23. oktober 2000 funnet drept i sitt eget hjem i Ørje, like ved grensen til Sverige. Politiet tror kvinnen ble overfalt av en ransmann da hun kom hjem fra jobb kvelden før. Saken ble senere kjent som *Ørje-drapet* og er fortsatt en av Norges uoppklarte drapssaker.

Drapsofferet ble sist sett i live rundt klokka 22.40 søndag kveld. Da ble hun sett gående på vei hjem fra den kombinerte bensinstasjonen og nærbutikken sin.

De eller dem som utførte drapet på Marit fikk ikke med seg noen verdier, helgeomsetningen fra bensinstasjonen ble i seinere tid funnet av politiet   

Hydro Texaco har utlovet en dusør på  kroner for opplysninger som fører til at gjerningsmannen blir tatt. Likevel fikk politiet forbausende få tips i saken.

## Mistenkte
En mann var i politiets søkelys fordi han i politiavhør snakket om hvilken farge det var på tapen som Marit Ødegård hadde rundt øynene da hun ble drept. Dette er opplysninger etterforskerne mente ikke hadde stått i noen aviser. 

Saken forblir imidlertid en uoppklart drapssak.

## Referanser


## Eksterne lenker
* ''Smaalenene: Ørje-drapet i «Krimkommisjonen»''
* ''VG: Ingen tekniske bevis''
Richard Foster Flint

**Richard Foster Flint** (født 1. mars 1902 i Chicago, død 5. juni 1976 i New Haven, Connecticut) var en amerikansk geolog. 

Begge foreldrene var professorer ved Universitetet i Chicago. Flint tok en Ph.D. i geologi ved Universitetet i Chicago i 1925. Han ble senere medlem av fakultetet ved Yale University der han ble professor i 1945, og var direktør for hovedfagsstudenter fra 1951 til 1957, og ble leder for geologi og geofysikk ved Yale i 1957 der han utmerket seg i de syv årene han var der.

Flint var kjent for sin ledende rolle i utforskningen av kvartærtidens geologi med omfattende arbeid og stor innsats med å bestemme og beskrive istidsperiodene i Nordøst-Amerika. Han var også veileder for den unge norske stipendiaten Bjørn G. Andersen da han gjorde forskningsarbeide ved Yale University 1954-1956.

Flint utførte også forskningsarbeid i staten Washington for å avdekke den siste istidens betydning for formingen av landskapet i Nordvest-USA, og ble beryktet for sin motstand mot Missoulaflom-hypotesen, som ble fremmet av J. Harlen Bretz. Flint presenterte en detaljert og grundig gjennomtenkt argumentasjon mot tanken om at det kan komme en serie med katastrofale flommer; et synspunkt som har kommet i disfavør på grunn av en bred samling bevis.

I 1937 deltok han som seniorforsker i den amerikanske ekspedisjonen til Arktis og var senere involvert i flere forskningsprosjekter i Argentina på 1960-tallet. Flint var også ledende i radiokarbondateringsmetoder som etablerte Yale som et senter for radiometrisk datering. Han ledet den omfattende geologisk prøvetaking ved Yale som var betydelige og nøyaktige geologiske dateringer.

Flint var redaktør av tidsskriftet *[[American Journal of Science]]* i 46 år. Dette geologiske tidsskriftet ble grunnlagt i 1818 av Benjamin Silliman og er den eldste kontinuerlig publiserte vitenskapelig tidsskriftet i USA.

## Hedersbevisninger
* Mottok *Prestwich-medaljen* 1927, en medalje tildelt av Geological Society of London, for vesentlig bidrag geologisk forskning.
* Medlem av American Academy of Arts and Sciences
* Æresmedlem av geologiske samfunn i London, Edinburgh, Stockholm, Irland og Argentina
* Mottok *Devane Medal* fra Phi Beta Kappa Society i New Hampshire
* Ærestitler fra universiteter i Irland og Polen

## Publikasjoner (i utvalg)
* *Outlines of Physical Geology*, 1941 
* *Introduction to Geology*, 1962 
* *Radiocarbon measurements*, 1967  
* *Glacial Geology and the Pleistocene Epoch (Glacial and Pleistocene Geology)*, 1957 
* *Glacial and Quaternary geology‎*, 1971

## Referanser
Jeonji av Baekje

**Jeonji av Baekje** (390–420) var 18. konge i det koreanske kongedømmet Baekje.

Han var eldste sønn og tronarving til kong Asin. Hans dronning var Lady Palsu av Hae-klanen.

Jeonji brukte mye av tiden i sine yngere dager i Wa-kongedømmet i Yamato-Japan som gissel fra 397, sendt av hans far for å sikre en allianse. Etter farens død returnerte han til Baekje bare for å finne at hans onkel Seollye hadde myrdet Hunhae, Asins eldre bror og overtatt trona. En innbygger i Hanseong, Hae Chung, advarte Jeonji mot å dra til byen. Like etter ble Seollye drept og Jeonji kronet konge. I takknemlighet for dette forfremmet Jeonji flere medlemmer av Hae-klanen til ministre, i tillegg til at han giftet seg med Lady Palsu. Kongefamiliens tette bånd til Jin-klanen ble dermed utvannet.

Dateringene i Jeonjis regjeringstid er basert på *[[Samguk Sagi]]*. Kinesiske kilder foreslår at perioden heller er mellom 405 og 414.

*[[Samguk Sagi]]* skriver at i Baekje sendte en tributtdelegasjon til Jin-dynastiet i 406. Dette er første gang en slik delegasjonsreise nevnes på 20 år. Dette kan indikere at landet følte seg sikrere overfor Goguryeo. Det vanlige hadde vært å sende en slik delegasjon for å informere det kinesiske hoffet om at en ny konge hadde overtatt trona. Besøket bekreftes ikke av kinesiske kilder. I 416 sender Jin utsendinger for å tildele kongen tittelen «Generalen som stabiliserer øst».

## Litteratur
* Best, J.W. (1979). «Notes and questions concerning the *Samguk sagi*'s chronology of Paekche's kings Chonji, Guishin, and Piyu».

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Ådne Svahn Dæhlin

**Ådne Svahn Dæhlin** (født 26. juni 1982) er en norsk friidrettsutøver. Han har personlig rekord på 1.46,05 på 800 meter. Dæhlin representerer Gular i Bergen. Han er kvalifisert for europamesterskapet i friidrett i Helsingfors i 2012.

## Medaljer i norske mesterskap

## Referanser




## Eksterne lenker
* 
* Profil hos www-all-athletics.com
Guisin av Baekje

**Guisin av Baekje** (født 405, død 427) var 19. konge i det koreanske kongedømmet Baekje.

Han var eldste sønn av kong Jeonji og Lady Palsu.

Dateringen for Guisins regjeringstid avviker noe, mellom hva *[[Samguk Sagi]]* skriver, og kinesiske kilder som antyder at årene  414&ndash;429 eller 430 er mer sannsynlig.

## Referanser


## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Landgericht Dresden

**Landgericht Dresden** er en domstol innenfor *[[Ordentliche Gerichtsbarkeit]]* i Fristaten Sachsen. Domstolen befinner seg i Lothringer Straße 1, 01069 Dresden. Rettskretsen er underlagt Oberlandesgericht Dresden og Tysklands føderale høyesterett Bundesgerichtshof. Dens underordnede domstoler befinner seg i Dresden, Dippoldiswalde, Meißen, Pirna og Riesa.

## Referanser
Vitenskapsåret 1723

## Fysikk
* George Graham oppdager at Jordens magnetfelt har en daglig variasjon.

## Geologi
* Antoine de Jussieu får publisert avhandlngen «De l'Origine et des usages de la Pierre de Foudre» (*Om opprinnelsen og bruk av Lynsteinen*), der han beskriver fossiler, forhistoriske steinverktøy og meteoritter.

## Filosofi
* Christian Wolff blir utvist fra Preussen for hans undervisning i Wolffianisme, mislikt av pietistiske motstandere.

## Fødsler

## Dødsfall

## Bildegalleri

Tobias_Mayer.jpg|Tobias Mayer(1723–1762)
Portret_Giovannija_Antonija_Scopoli.jpg|Giovanni Antonio Scopoli(1723–1788)
Marcus_Elieser_Bloch.jpg|Marcus Élieser Bloch(1723–1799)
Ascanius_portrett.JPG|Peter Ascanius(1723–1803)
Christopher_Wren_by_Godfrey_Kneller_1711.jpg|Christopher Wren(1632–1723)
Jan_Verkolje_-_Antonie_van_Leeuwenhoek.jpg|Anton van Leeuwenhoek(1632–1723)


## Referanser
Stadion Narodowy

**Stadion Narodowy** (), også kjent som **Nasjonalstadion** er et stadion i Polens hovedstad Warszawa. Det brukes mest til fotball, og er hjemmebanen til Polens fotballandslag. Med en kapasitet på 58&nbsp;500 tilskuere er det landets største stadion. Det befinner seg i bydelen Praga Południe nær sentrum.

Stadionet har et overtrekkbart PVC-tak, oppvarma gressmatte, treningsbane og et underjordisk parkeringshus. Det har fire stjerner på UEFAs stadionrangering.

Bygginga av stadionet starta i 2008, og det sto ferdig i 2011. Den offisielle åpninga fant sted 19. januar 2012. Den første kampen på stadionet var fotballandskampen mellom Polen og , som endte 0–0, 29. februar samme år.

Stadionet ble brukt i EM i fotball 2012. Åpningskampen, to andre gruppespillkamper, en kvartfinale og en semifinale ble spilt der.

## Eksterne lenker
*
Biyu av Baekje

**Biyu av Baekje** (født ?, død 455) var 20. konge i det koreanske kongedømmet Baekje.

Ifølge *[[Samguk Sagi]]* var han den eldste sønnen til den forrige kong Guisin. Dateringen er basert på *Samguk Sagi*. Historiske kinesiske kilder antyder at årene 428 eller 429 til 455 er mer sannsynlig.

Biyu forsøkte å bedre relasjonene til Silla og de to ongedømmene utvekslet ambassadører i 433 og 434. På denne tiden var Silla et protektorat av Goguryeo, men likevel allierte de seg mot Goguryeo.

## Referanser


## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Nosaby kirke

**Nosaby kirke** (svensk: *Nosaby kyrka*) ligger i Nosaby i Kristianstad kommune i Sverige. Kirken er i nygotikk og er tegnet av Helgo Zettervall.Den ble innviet i 1875.

På stedet kirken står har det tidligere ligget en stenkirke fra 1100-tallet.

## Referanser

## Eksterne lenker
*
Jane Iren Wilberg

**Jane Iren Wilberg** (tidligere **Jane Iren Nielsen**; født 1970) er en norsk tidligere skøyteløper. Hun representerte Norge og Sportsklubben Ceres, Rælingen Skøyteklubb og Ask Skøyteklubb.

Jane Iren Nielsen ble norgesmester i stafett i 1990 i Skien, sammen med Linda Olsen og lillesøster Trude Nielsen.

## Personlige rekorder i hurtigløp på skøyter

## Referanser




## Eksterne lenker
*
Santa Rosa (distrikt i Grau)

**Santa Rosa** er et distrikt i provinsen Grau i regionen Apurímac i Peru. Distriktets nasjonale statistikkode er 030710 og hovedstaden er San Antonio.

Distriktet ble opprettet den 14. juni 1990.

## Landsbyer i distriktet Santa Rosa

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Santa Rosa